
**Το κύριο οικονομικό πρόβλημα:** Οι ανάγκες των ανθρώπων είναι περισόττερες από τα αγαθά που υπάρχουν για την ικανοποίησή τους (σχετική έλλειψη αγαθών).



**Εξαιτίας του, οι άνθρωποι…**

1) Επιλέγουν ποιες από όλες τις ανάγκες θα ικανοποιήσουν.

(ιεράρχησης των αναγκών).

2) Αναζητούν τρόπους για να αυξήσουν την παραγωγή των αγαθών και να καλύψουν περισσότερες ανάγκες.

(ανάπτυξης της τεχνολογίας)

**Τι είναι το αγαθό;**

Οτιδήποτε ικανοποιεί

μια ανθρώπινη ανάγκη.

Παραδείγματα:

Τα τρόφιμα ικανοποιούν την πείνα.

Το νερό ικανοποιεί την δίψα.

**Τι είναι η ανάγκη;**

Το αίσθημα κάποιας έλλειψης (ένα κενό) που εκφράζεται με την επιθυμία ικανοποίησής της.

Παραδείγματα:

Η πείνα = η έλλειψη της τροφής.

Η δίψα = η έλλειψη νερού.

**Οι κατηγορίες των αγαθών** (Ανάλογα με το κριτήριο διακρίνονται σε…)

|  |  |
| --- | --- |
| 1) Ποιος το παράγει; | Η φύση: Ελεύθερο αγαθό (πχ οξυγόνο της ατμόσφαιρας, θερμότητα και φως του Ήλιου). |
| Ο άνθρωπος: Οικονομικό αγαθό ή προϊόν (πχ τα έπιπλα, τα αυτοκίνητα, οι συναυλίες). |
| 2) Είναι υλικό; | Ναι: Υλικό αγαθό (πχ τα αυτοκίνητα, τα ρούχα, το οξυγόνο νοσοκομειακής χρήσης). |
| Όχι: Άυλα αγαθό ή υπηρεσία (πχ μια ιατρική εξέταση, μια θεατρική παράσταση) |
| 3) Πόσες φορές μπορεί να χρησιμοποιηθεί;  (και γιατί) | Μια: Καταναλωτό αγαθό (πχ τα τρόφιμα, τα ποτά, τα καύσιμα). Επειδή με τη χρήση τους αλλάζει η υλική τους υπόσταση και ΔΕΝ μπορούμε να τα ξαναχρησιμοποιήσουμε. |
| Πολλές φορές: Διαρκές αγαθό (πχ τα έπιπλα, τα ρούχα, τα αυτοκίνητα). Επειδή με τη χρήση τους ΔΕΝ αλλάζει η υλική τους υπόσταση και μπορούμε να τα ξαναχρησιμοποιήσουμε. |
| 3) Για ποιο σκοπό έχει παραχθεί; | Για να ικανοποιήσει άμεσα μια ανάγκη: Καταναλωτικό αγαθό (ο Η/Υ στο σπίτι μας) |
| Για να χρησιμοποιηθεί στην παραγωγή άλλων αγαθών: Κεφαλαιουχικό αγαθό (ο Η/Υ σε ένα λογιστικό γραφείο). |

**Οι ιδιότητες των αναγκών:**

1) Πολλαπλασιασμός. Δηλαδή οι ανάγκες αυξάνονται.

2) Εξέλιξη. Δηλαδή η ίδια ανάγκη ικανοποιείται με διαφορετικό αγαθό. Για παράδειγμα, παλαιότερα επικοινωνούσαμε με τηλέγραφο και σήμερα με κινητά. Επίσης, παλαιότερα μετακινούμασταν με κάρα και σήμερα με αυτοκίνητα.

3) Προσωρινός κορεσμός. Δηλαδή η πλήρης ικανοποίηση μιας ανάγκης για ένα περιορισμένο χρονικό διάστημα. Για παράδειγμα, πεινάμε, τρώμε φαγητό, χορταίνουμε και μετά από λίγες ώρες ξαναπεινάμε. Επίσης, διψάμε, πίνουμε νερό, ξεδιψάμε και μετά από λίγες ώρες ξαναδιψάμε.

**Παράγοντες που οδηγούν στον πολλαπλασιασμό και την εξέλιξη των αναγκών:**

1) Η διαφήμιση: Επιδρά ψυχολογικά στον δέκτη δημιουργώντας επιθυμίες.

2) Η μίμηση: Η έμφυτη τάση των ανθρώπων να μιμούνται τους άλλους (πχ η μόδα)

3) Η συνήθεια: Η αναζήτηση της επανάληψης μιας απόλαυσης (το συνήθισα και μου έγινε ανάγκη).

4) Η τεχνολογία: Η δημιουργία νέων αγαθών και νέων τρόπων ικανοποίησης των ανθρώπινων αναγκών.

**Πώς ο άνθρωπος παράγει ένα προϊόν;** Μέσω της παραγωγικής διαδικασίας. Ο άνθρωπος χρησιμοποιεί συντελεστές παραγωγής, δηλαδή την εργασία του (σωματική ή πνευματική προσπάθεια), το κεφάλαιο (μηχανήματα, εξοπλισμό, εγκαταστάσεις κ.λπ.) και την γη ή έδαφος (γενικά τους φυσικούς πόρους) ώστε να επεξεργαστεί τη φύση και να της δώσει μορφή χρήσιμη για τη ζωή του (πχ παίρνει ένα πέτρωμα και το μετασχηματίζει σε υλικό για την κατασκευή σπιτιού.